**ภาคผนวก 1**

**เกณฑ์มาตรฐานการศึกษาในการขอเปิดดำเนินการหลักสูตรแพทยศาสตรบัณฑิต และรับรองสถาบันผลิตแพทย์ (ระดับแพทยศาสตรบัณฑิต)**

เกณฑ์มาตรฐานการศึกษา ในการขอเปิดดำเนินการหลักสูตรแพทยศาสตรบัณฑิตและรับรองสถาบันผลิตแพทย์ สำหรับสถาบันที่จะขอเปิดดำเนินการหลักสูตรแพทยศาสตรบัณฑิตเป็นครั้งแรก พัฒนาขึ้นมาจากเกณฑ์ TMC.WFME.BME Standards 2017 โดยผ่านการพิจารณาทบทวนของผู้ทรงคุณวุฒิจากแพทยสภา กลุ่มสถาบันแพทยศาสตร์แห่งประเทศไทยและโรงเรียนแพทย์ต่าง ๆ และนิสิตนักศึกษาแพทย์

เกณฑ์นี้ แบ่งออกเป็น 9 องค์ประกอบ โดยทั้งหมดมี 35 องค์ประกอบย่อย

***องค์ประกอบ*** คือส่วนประกอบกว้างๆ ของโครงสร้าง กระบวนการ และผลสัมฤทธิ์ของแพทยศาสตรศึกษาอันได้แก่

1. พันธกิจและผลสัมฤทธิ์ทางการศึกษา

2. หลักสูตรแพทยศาสตรบัณฑิต

3. การประเมินผลนิสิตนักศึกษา

4. นิสิตนักศึกษา

5. บุคลากรด้านวิชาการ/คณาจารย์

6. ทรัพยากรทางการศึกษา

7. การประเมินหลักสูตร

8. การบังคับบัญชาและการบริหารจัดการ

9. การทบทวนและพัฒนาอย่างต่อเนื่อง

***องค์ประกอบย่อย*** คือแง่มุมที่จำเพาะภายในองค์ประกอบหลัก ซึ่งจะมีความสอดคล้องกับตัวชี้วัดของการดำเนินการ

***ข้อมาตรฐาน*** ถูกกำหนดไว้โดยหมายเลขในแต่ละองค์ประกอบย่อย โดยการบรรลุผลจะแบ่งเป็นสองระดับ

***ข้อมาตรฐานพื้นฐาน*** (ใช้อักษร ม นำหน้าหมายเลขข้อ) หมายถึงข้อมาตรฐานที่ต้องบรรลุโดยทุกสถาบันผลิตแพทย์และต้องแสดงให้เห็นในระหว่างการตรวจประเมิน

*ข้อมาตรฐานพื้นฐานจะใช้คำว่า****“ต้อง”***

***ข้อมาตรฐานเพื่อการพัฒนาคุณภาพ*** (ใช้อักษร พ นำหน้าหมายเลขข้อ) ข้อมาตรฐานเหล่านี้จะสอดคล้องกับฉันทามติจากนานาประเทศว่าเป็นแนวทางปฏิบัติที่ดีที่สุดสำหรับสถาบันผลิตแพทย์และแพทยศาสตรศึกษาขั้นพื้นฐาน การบรรลุผลหรือความคิดริเริ่มในการที่จะบรรลุผลนั้นควรจะได้รับการบันทึกเอาไว้โดยสถาบันผลิตแพทย์ การจะบรรลุข้อมาตรฐานเหล่านี้นั้นจะแตกต่างไปตามช่วงของการพัฒนา ทรัพยากร และนโยบายการศึกษาของสถาบันผลิตแพทย์แต่ละแห่ง แม้กระทั่งสถาบันที่พัฒนามากที่สุดอาจจะไม่สามารถปฏิบัติตามข้อมาตรฐานเหล่านี้ได้ทั้งหมด

*ข้อมาตรฐานเพื่อการพัฒนาคุณภาพ จะใช้คำว่า****“ควร”***

***ในเกณฑ์นี้ “สถาบัน” หมายถึง “สถาบันผลิตแพทย์”***

ในเกณฑ์มาตรฐานสำหรับโรงเรียนแพทย์ใหม่ พ.ศ. 25.. นี้ มีข้อมาตรฐานพื้นฐานทั้งหมด 100 ข้อ และมีข้อมาตรฐานเพื่อการพัฒนาคุณภาพ 32 ข้อ

**องค์ประกอบที่ 1: พันธกิจ และผลสัมฤทธิ์ทางการศึกษา**

**องค์ประกอบย่อยที่ 1.1 พันธกิจ**

**ข้อมาตรฐานพื้นฐาน**

สถาบันต้อง

ม 1.1.1 กำหนดพันธกิจ

ม 1.1.2 เผยแพร่พันธกิจให้แก่ผู้มีส่วนได้ส่วนเสียรับทราบ

พันธกิจของสถาบัน ต้องระบุจุดมุ่งหมายและกลยุทธ์ทางการศึกษาที่จะผลิตแพทย์ดังนี้

ม 1.1.3 มีความรู้ความสามารถตามเกณฑ์มาตรฐานผู้ประกอบวิชาชีพเวชกรรมของแพทยสภา

ม 1.1.4 มีพื้นฐานเหมาะสมที่สามารถจะปฏิบัติงานในวิชาชีพทางการแพทย์ด้านต่าง ๆ (เช่น แพทย์นักวิจัย นักบริหาร อาจารย์ ผู้นำชุมชนและสังคมด้านสุขภาพ)

ม 1.1.5 มีสมรรถนะในการปฏิบัติงานเป็นแพทย์ในภาคสุขภาพต่าง ๆ (เช่น ภาครัฐ เอกชน ระหว่างประเทศ)

ม 1.1.6 มีความพร้อมที่จะศึกษาในระดับหลังปริญญา

ม 1.1.7 มุ่งมั่นที่จะมีการเรียนรู้ตลอดชีวิต

สถาบันต้อง

ม 1.1.8 พิจารณาว่าพันธกิจของสถาบันครอบคลุมความต้องการที่จำเป็นด้านสุขภาพของชุมชน ระบบสุขภาพและด้านอื่นๆ ที่สถาบันจะพึงมีความรับผิดชอบต่อสังคม

***ข้อมาตรฐานเพื่อการพัฒนาคุณภาพ***

สถาบันควรทำให้เชื่อมั่นได้ว่าพันธกิจครอบคลุมประเด็นต่อไปนี้

พ 1.1.1 การพัฒนาทักษะด้านการวิจัยทางการแพทย์

พ 1.1.2 ความตระหนักถึงสุขภาพของประชาชนในบริบทโลกไร้พรมแดน รวมถึงผลของความไม่เท่าเทียมและความไม่เป็นธรรมที่ส่งผลต่อสุขภาพ (เช่น โรคระบาด อาวุธชีวภาพ หรือภัยพิบัติที่ส่งผลต่อสุขภาพ)

**องค์ประกอบย่อยที่ 1.2 ความเป็นอิสระและการมีเสรีภาพทางวิชาการของสถาบัน**

***ข้อมาตรฐานพื้นฐาน***

สถาบันต้องมีความเป็นอิสระในการกำหนดนโยบายโดยให้คณาจารย์/บุคลากรด้านวิชาการ\* และการบริหารจัดการ รับผิดชอบด้าน (\*บุคลากรด้านวิชาการครอบคลุมถึงอาจารย์ และบุคลากรที่มีบทบาทในการศึกษา)

ม 1.2.1 การออกแบบหลักสูตร

ม 1.2.2 การใช้ทรัพยากรที่ได้รับการจัดสรรในการดำเนินการหลักสูตรตามความจำเป็น/เหมาะสม

**องค์ประกอบย่อยที่ 1.3 ผลสัมฤทธิ์ทางการศึกษา**

***ข้อมาตรฐานพื้นฐาน***

สถาบันต้องกำหนดผลสัมฤทธิ์ทางการศึกษาที่พึงประสงค์ ให้ครอบคลุมประเด็น ต่อไปนี้

ม 1.3.1 ผลสัมฤทธิ์ ตามเกณฑ์มาตรฐานผู้ประกอบวิชาชีพเวชกรรมของแพทยสภา

ม 1.3.2 ความรู้และทักษะพื้นฐานที่เหมาะสมเพื่อการปฏิบัติงานในวิชาชีพทางการแพทย์ด้านต่าง ๆ (เช่น แพทย์นักวิจัย นักบริหาร อาจารย์ ผู้นำชุมชนและสังคมด้านสุขภาพ)

ม 1.3.3 บทบาทของบัณฑิตแพทย์ในภาคสุขภาพ

ม 1.3.4 การศึกษาหรือฝึกอบรมระดับหลังปริญญา

ม 1.3.5 ความมุ่งมั่นต่อการเรียนรู้ตลอดชีวิต

ม 1.3.6 ความจำเป็นด้านสุขภาพของชุมชน และระบบบริบาลสุขภาพ ตลอดจนความรับผิดชอบอื่นๆต่อสังคม

สถาบันต้อง

ม 1.3.7 กำหนดนโยบายและแนวปฏิบัติเพื่อให้นิสิตนักศึกษามีความประพฤติที่เหมาะสมต่อเพื่อน บุคลากรของสถาบัน บุคลากรทางการแพทย์อื่นรวมถึงผู้ป่วยและญาติ

***ข้อมาตรฐานเพื่อการพัฒนาคุณภาพ***

สถาบันควร

พ 1.3.1 ระบุผลสัมฤทธิ์ทางการศึกษาที่ต้องการของการมีส่วนร่วมของนิสิตนักศึกษาในการทำงานวิจัยทางการแพทย์

พ 1.3.2 ระบุผลสัมฤทธิ์ทางการศึกษาที่ต้องการของบัณฑิตให้มีความสัมพันธ์กับปัญหาสุขภาพของประชาชนในบริบทโลกไร้พรมแดน

**องค์ประกอบย่อยที่ 1.4 การมีส่วนร่วมในการกำหนดพันธกิจของสถาบัน**

***ข้อมาตรฐานพื้นฐาน***

สถาบันต้อง

ม 1.4.1 ทำให้เชื่อมั่นได้ว่ามีผู้มีส่วนได้ส่วนเสียหลัก\* มีส่วนร่วมในการกำหนดพันธกิจ และผลสัมฤทธิ์ทางการศึกษา (คุณสมบัติบัณฑิตที่พึงประสงค์)

(\*ผู้มีส่วนได้ส่วนเสียหลักอาจประกอบด้วย คณะกรรมการบริหารคณะ คณะกรรมการหลักสูตร ผู้แทนผู้บริหารมหาวิทยาลัย ผู้แทนสำนักงานคณะกรรมการการอุดมศึกษา ผู้แทนแพทยสภา ผู้แทนบุคลากร)

***ข้อมาตรฐานเพื่อการพัฒนาคุณภาพ***

สถาบันควร

พ 1.4.1 ทำให้เชื่อมั่นได้ว่าการกำหนดพันธกิจ และผลสัมฤทธิ์ทางการศึกษา (คุณสมบัติบัณฑิตที่พึงประสงค์) ได้นำข้อมูลจากผู้มีส่วนได้ส่วนเสียที่สำคัญอื่นๆ\*มาพิจารณาด้วย

(\*ผู้มีส่วนได้ส่วนเสียที่สำคัญอื่นๆ อาจประกอบด้วย ผู้แทนคณาจารย์และบุคลากรสายบริหาร ผู้แทนจากกระทรวงสาธารณสุข ผู้แทนภาคประชาชน ผู้แทนชุมชน ผู้แทนสมาคมหรือองค์กรวิชาชีพ นักการศึกษาระดับบัณฑิตวิทยาลัย)

**องค์ประกอบที่ 2: หลักสูตรแพทยศาสตรบัณฑิต**

**องค์ประกอบย่อยที่ 2.1 รูปแบบหลักสูตรและวิธีการจัดการเรียนการสอน**

***ข้อมาตรฐานพื้นฐาน***

สถาบันต้อง

ม 2.1.1 กำหนดรูปแบบของหลักสูตรในภาพรวม

ม 2.1.2 แสดงให้เห็นว่า หลักสูตรและวิธีการจัดการเรียนการสอน สามารถกระตุ้น เตรียม ส่งเสริม ให้นิสิตนักศึกษามีความรับผิดชอบในกระบวนการเรียนรู้ของตนเอง

ม 2.1.3 ทำให้เชื่อมั่นได้ว่าหลักสูตรมีการจัดการศึกษาโดยคำนึงถึงความเสมอภาค (โดยไม่คำนึงถึง เพศ เชื้อชาติ ศาสนา เพศสภาพเศรษฐกิจสังคมและข้อจำกัดทางกาย)

***ข้อมาตรฐานเพื่อการพัฒนาคุณภาพ***

สถาบันควร

พ 2.1.1 ทำให้เชื่อมั่นได้ว่าหลักสูตรสามารถเตรียมนิสิตนักศึกษาให้มีทักษะในการเรียนรู้ตลอดชีวิต

**องค์ประกอบย่อยที่ 2.2 วิธีการทางวิทยาศาสตร์**

***ข้อมาตรฐานพื้นฐาน***

สถาบันต้องจัดการเรียนการสอนตลอดหลักสูตร ที่ครอบคลุมเนื้อหาต่อไปนี้

ม 2.2.1 หลักการทางวิทยาศาสตร์ ซึ่งรวมทั้งการวิเคราะห์ และการคิดอย่างมีวิจารณญาณ

ม 2.2.2 วิธีวิจัยทางการแพทย์

ม 2.2.3 เวชศาสตร์เชิงประจักษ์

สำหรับเกณฑ์ ม 2.2.1 – ม 2.2.3 ให้ดูคำอธิบายดังนี้ “This training would be a compulsory part of the curriculum and would include that medical students conduct or participate in minor research projects.”

***ข้อมาตรฐานเพื่อการพัฒนาคุณภาพ***

สถาบันควร

พ 2.2.1 จัดหลักสูตรให้นิสิตนักศึกษามีส่วนร่วมในงานวิจัยต้นฉบับหรืองานวิจัยเชิงลึก

**องค์ประกอบย่อยที่ 2.3 วิทยาศาสตร์การแพทย์พื้นฐาน**

***ข้อมาตรฐานพื้นฐาน***

ในหลักสูตร สถาบันต้องระบุให้เห็นและสอดแทรกองค์ประกอบและความเข้าใจในสิ่งต่างๆ เหล่านี้

ม 2.3.1 วิทยาศาสตร์การแพทย์พื้นฐานที่จะทำให้เข้าใจ และนำไปประยุกต์ใช้กับความรู้ทางคลินิก

ม 2.3.2 แนวคิดและวิธีการที่จำเป็นที่จะแสวงหา และประยุกต์ใช้ความรู้ทางคลินิก

**องค์ประกอบย่อยที่ 2.4 พฤติกรรมศาสตร์ สังคมศาสตร์ และเวชจริยศาสตร์**

***ข้อมาตรฐานพื้นฐาน***

ในหลักสูตร สถาบันต้องระบุให้เห็นและมีการสอดแทรกเนื้อหาในด้านต่อไปนี้

ม 2.4.1 พฤติกรรมศาสตร์

ม 2.4.2 สังคมศาสตร์

ม 2.4.3 เวชจริยศาสตร์

ม 2.4.4 นิติเวชศาสตร์\* (\*ครอบคลุมกฎหมายทางการแพทย์)

**องค์ประกอบย่อยที่ 2.5 วิทยาศาสตร์การแพทย์คลินิกและทักษะทางคลินิก**

***ข้อมาตรฐานพื้นฐาน***

ในหลักสูตร สถาบันต้องระบุให้เห็นและมีการสอดแทรกเนื้อหาทางวิทยาศาสตร์การแพทย์คลินิกให้เป็นไปตามบริบทของประเทศเพื่อทำให้เชื่อมั่นได้ว่านิสิตนักศึกษา

ม. 2.5.1 มีความรู้และทักษะทางคลินิกและวิชาชีพที่เหมาะสมสำหรับประกอบวิชาชีพในอนาคต

ม 2.5.2 มีการฝึกปฏิบัติกับผู้ป่วยในบริบททางคลินิกที่สอดคล้องกับหลักสูตร ด้วยสัดส่วนเวลาที่เหมาะสม (ประมาณหนึ่งในสามของหลักสูตร)

ม 2.5.3 มีประสบการณ์ในด้านการสร้างเสริมสุขภาพและเวชศาสตร์ป้องกัน

สถาบันต้อง

ม 2.5.4 ระบุระยะเวลาที่ชัดเจนในการเรียนการสอนสาขาหลักทางคลินิก (เป็นไปตามบริบทของประเทศ)

ม 2.5.5 จัดการเรียนการสอนทางคลินิกที่เหมาะสมโดยคำนึงถึงความปลอดภัยของผู้ป่วย

***ข้อมาตรฐานเพื่อการพัฒนาคุณภาพ***

สถาบันควร

พ 2.5.1 จัดให้นิสิตนักศึกษาทุกคนได้ดูแล/ฝึกปฏิบัติกับผู้ป่วยตั้งแต่ช่วงต้นของหลักสูตร และมีส่วนร่วมในการบริบาลผู้ป่วยเพิ่มขึ้นเป็นลำดับ

พ 2.5.2 จัดโครงสร้างองค์ประกอบต่างๆ ของการฝึกทักษะทางคลินิกให้ตรงตามระยะของการศึกษา

**องค์ประกอบย่อยที่ 2.6 หลักสูตร: โครงสร้าง องค์ประกอบ และรอบเวลา**

***ข้อมาตรฐานพื้นฐาน***

สถาบันต้อง

ม 2.6.1 อธิบายเนื้อหา ขอบเขต ลำดับและความต่อเนื่องของรายวิชาและส่วนประกอบอื่นๆ ของหลักสูตร เพื่อทำให้เชื่อมั่นได้ว่ามีการเชื่อมโยงอย่างเหมาะสมระหว่างวิทยาศาสตร์การแพทย์พื้นฐาน พฤติกรรมศาสตร์ สังคมศาสตร์และวิทยาศาสตร์การแพทย์คลินิก

ม. 2.6.2 จัดให้มีรายวิชาเลือก และกำหนดสัดส่วนระหว่างรายวิชาหลักและรายวิชาเลือกในหลักสูตรให้สมดุล (เดิม พ. 2.6.3 เสนอให้ปรับเป็น ม. แทน)

***ข้อมาตรฐานเพื่อการพัฒนาคุณภาพ***

สถาบันควรจัดหลักสูตรที่

พ 2.6.1 มีการบูรณาการในแนวราบของศาสตร์ สาขาวิชา และรายวิชาที่เกี่ยวข้องกัน

พ 2.6.2 มีการบูรณาการในแนวตั้งของวิทยาศาสตร์การแพทย์คลินิกร่วมกับวิทยาศาสตร์การแพทย์พื้นฐานตลอดจนพฤติกรรมศาสตร์และสังคมศาสตร์

พ 2.6.3 อธิบายความเกี่ยวพันของการแพทย์แผนปัจจุบันกับการแพทย์แบบเติมเต็มเช่น การแพทย์แผนไทย การแพทย์แบบตะวันออก การแพทย์ทางเลือก เป็นต้น

**องค์ประกอบย่อยที่ 2.7 การบริหารจัดการหลักสูตร**

***ข้อมาตรฐานพื้นฐาน***

สถาบันต้อง

ม 2.7.1 มีคณะกรรมการบริหารหลักสูตรซึ่งได้รับการแต่งตั้งจากผู้นำสถาบัน (คณบดี) โดยให้มีอำนาจหน้าที่และความรับผิดชอบในการวางแผนและดำเนินการหลักสูตร เพื่อทำให้เชื่อมั่นได้ว่าบัณฑิตบรรลุผลสัมฤทธิ์ทางการศึกษาที่พึงประสงค์

ม 2.7.2 มีคณะกรรมการบริหารหลักสูตรที่มีผู้แทนของอาจารย์

***ข้อมาตรฐานเพื่อการพัฒนาคุณภาพ***

สถาบันควร

พ 2.7.1 มอบหมายให้คณะกรรมการบริหารหลักสูตรวางแผนและนำนวัตกรรมการศึกษามาใช้ในหลักสูตร

พ 2.7.2 กำหนดให้มีผู้แทนจากผู้มีส่วนได้ส่วนเสียที่สำคัญอื่นๆ\*เป็นกรรมการบริหารหลักสูตร

(\*ผู้มีส่วนได้ส่วนเสียที่สำคัญอื่นๆ อาจประกอบด้วย ผู้มีส่วนร่วมในการจัดการศึกษา ผู้แทนของโรงพยาบาลร่วมผลิต ผู้แทนบัณฑิต ผู้แทนของสหสาขา ผู้แทนภาคประชาชน ผู้แทนชุมชน)

**องค์ประกอบย่อยที่ 2.8 ความเชื่อมโยงสัมพันธ์กับเวชปฏิบัติและภาคสุขภาพ**

***ข้อมาตรฐานพื้นฐาน***

สถาบันต้อง

ม 2.8.1 ทำให้เชื่อมั่นได้ว่ามีการดำเนินการเพื่อเชื่อมโยงระหว่างหลักสูตรและการฝึกอบรมหรือเวชปฏิบัติภายหลังจากจบการศึกษา

**องค์ประกอบที่ 3: การประเมินผลนิสิตนักศึกษา**

**องค์ประกอบย่อยที่ 3.1 วิธีการประเมินผล**

***ข้อมาตรฐานพื้นฐาน***

สถาบันต้อง

ม 3.1.1 กำหนด ระบุ และเผยแพร่หลักการ วิธีการ และวิธีปฏิบัติ ที่ใช้ในการประเมินผลนิสิตนักศึกษา ซึ่งรวมถึงการกำหนดเกณฑ์สอบผ่าน การตัดเกรด และเงื่อนไขการสอบซ่อม

ม 3.1.2 แสดงแผนการประเมินผลที่ครอบคลุมทั้งด้านความรู้ ทักษะ และเจตคติ

ม 3.1.3 ใช้วิธีการและเครื่องมือในการประเมินผลที่หลากหลายตรงตามหลักการประเมิน\*   
(\*a combination of validity, reliability, education impact, acceptability and efficiency of the assessment methods and formats)

ม 3.1.4 กำหนดวิธีการประเมินและการตัดสินผลที่ปราศจากผลประโยชน์ทับซ้อน

ม 3.1.5 กำหนดกระบวนการประเมินผลที่มีความโปร่งใสและสามารถตรวจสอบได้จากผู้เชี่ยวชาญภายนอก

ม 3.1.6 มีระบบอุทธรณ์ผลการประเมิน

**องค์ประกอบย่อยที่ 3.2 ความสัมพันธ์ระหว่างการประเมินผลและการเรียนรู้**

***ข้อมาตรฐานพื้นฐาน***

สถาบันต้องใช้หลักการและวิธีการประเมินผลซึ่ง

ม 3.2.1 สอดคล้องกับผลสัมฤทธิ์ทางการศึกษาที่พึงประสงค์และรูปแบบการสอนอย่างชัดเจน

ม 3.2.2 แสดงว่านิสิตนักศึกษาจะบรรลุผลสัมฤทธิ์ทางการศึกษาที่พึงประสงค์

ม 3.2.3 ส่งเสริมการเรียนรู้ของนิสิตนักศึกษา

ม 3.2.4 จัดให้มีความสมดุลที่เหมาะสมระหว่างการประเมินความก้าวหน้า และการประเมินผลแบบรวบยอดเพื่อเป็นแนวทางในการเรียนรู้และตัดสินความก้าวหน้าของนิสิตนักศึกษา**องค์ประกอบที่ 4: นิสิตนักศึกษา**

**องค์ประกอบย่อยที่ 4.1 นโยบายรับเข้าและการคัดเลือกนิสิตนักศึกษา**

***ข้อมาตรฐานพื้นฐาน***

สถาบันต้อง

ม 4.1.1 กำหนดนโยบายรับเข้าตามวัตถุประสงค์ รวมทั้งจัดทำระเบียบการเกี่ยวกับขั้นตอนการคัดเลือกที่ชัดเจน มีความโปร่งใสและยุติธรรม และนำไปปฏิบัติได้

ม 4.1.2 กำหนดนโยบายและดำเนินการเกี่ยวกับการรับผู้พิการเข้าศึกษา

ม 4.1.3 กำหนดนโยบายและดำเนินการเกี่ยวกับการโอนย้ายนิสิตนักศึกษาระหว่างหลักสูตรและสถาบัน

***ข้อมาตรฐานเพื่อการพัฒนาคุณภาพ***

สถาบันควร

พ 4.1.1 ระบุความสัมพันธ์ระหว่างการคัดเลือกนิสิตนักศึกษา และพันธกิจของสถาบัน โปรแกรมการศึกษา และคุณลักษณะที่พึงประสงค์ของบัณฑิต

พ 4.1.2 มีระบบอุทธรณ์ผลการคัดเลือกนิสิตนักศึกษา

**องค์ประกอบย่อยที่ 4.2 นิสิตนักศึกษาที่รับเข้า**

***ข้อมาตรฐานพื้นฐาน***

สถาบันต้อง

ม 4.2.1 ระบุจำนวนนิสิตนักศึกษาที่จะรับได้ตามศักยภาพ

***ข้อมาตรฐานเพื่อการพัฒนาคุณภาพ***

สถาบันควร

พ 4.2.1 กำหนดคุณสมบัติของนิสิตนักศึกษาที่รับเข้า โดยปรึกษาหารือกับผู้มีส่วนได้ส่วนเสียที่สำคัญอื่นๆ\* และกำกับให้เป็นไปตามความต้องการด้านสุขภาพของชุมชนและสังคม

(\*ผู้มีส่วนได้ส่วนเสียที่สำคัญอื่นๆ อาจประกอบด้วย คณะกรรมการกำลังคนด้านสุขภาพแห่งชาติ ผู้เชี่ยวชาญและองค์กรที่เกี่ยวข้องกับ Global aspects of human resources for health ส่วนความต้องการด้านสุขภาพของชุมชนและสังคม เช่น การขาดแคลนและการกระจายที่ไม่เหมาะสมของแพทย์ การจัดตั้งสถาบันผลิตแพทย์ใหม่ และการย้ายที่ของแพทย์)

**องค์ประกอบย่อยที่ 4.3 การสนับสนุนและให้คำปรึกษานิสิตนักศึกษา**

***ข้อมาตรฐานพื้นฐาน***

สถาบัน และ/หรือมหาวิทยาลัยต้อง

ม 4.3.1 มีระบบการให้คำปรึกษาด้านวิชาการแก่นิสิตนักศึกษา

ม 4.3.2 มีบริการที่ให้การสนับสนุน/ช่วยเหลือนิสิตนักศึกษา ในด้านความต้องการทางสังคม การเงิน และความต้องการส่วนตัว

ม 4.3.3 จัดสรรทรัพยากรเพื่อการสนับสนุน/ช่วยเหลือนิสิตนักศึกษา

ม 4.3.4 มีระบบการรักษาความลับในการให้คำปรึกษาและสนับสนุน/ช่วยเหลือนิสิตนักศึกษา

**องค์ประกอบย่อยที่ 4.4 ผู้แทนนิสิตนักศึกษา**

***ข้อมาตรฐานพื้นฐาน***

สถาบันต้องกำหนดนโยบายในเรื่องการมีนิสิตนักศึกษาเป็นตัวแทนและมีส่วนร่วมที่เหมาะสมใน

ม 4.4.1 การกำหนดพันธกิจ

ม 4.4.2 การออกแบบหลักสูตร

ม 4.4.3 การบริหารจัดการหลักสูตร

ม 4.4.4 การประเมินหลักสูตร

ม 4.4.5 เรื่องอื่นๆที่สำคัญที่มีผลต่อนิสิตนักศึกษา

***ข้อมาตรฐานเพื่อการพัฒนาคุณภาพ***

สถาบันควร

พ 4.4.1 ส่งเสริมและสนับสนุนกิจกรรมของนิสิตนักศึกษาและองค์การนิสิตนักศึกษา

**องค์ประกอบที่ 5: บุคลากรด้านวิชาการ/คณาจารย์**

**องค์ประกอบย่อยที่ 5.1 นโยบายการสรรหาและการคัดเลือก**

***ข้อมาตรฐานพื้นฐาน***

สถาบันต้องกำหนดนโยบายดำเนินการสรรหาและคัดเลือกบุคลากร ซึ่ง

ม 5.1.1 ระบุประเภทความรับผิดชอบและความสมดุลของบุคลากรในหัวข้อต่อไปนี้

- ความสมดุลของอาจารย์\*ด้านวิทยาศาสตร์ การแพทย์พื้นฐาน ด้านพฤติกรรมศาสตร์ สังคมศาสตร์และวิทยาศาสตร์การแพทย์คลินิกที่ต้องการเพื่อการดำเนินการสอนในหลักสูตรอย่างพอเพียง

- ความสมดุลระหว่างอาจารย์ที่เป็นแพทย์และไม่เป็นแพทย์

- ความสมดุลระหว่างอาจารย์เต็มเวลา อาจารย์ไม่เต็มเวลา และอาจารย์พิเศษ

- ความสมดุลระหว่างอาจารย์และบุคลากรสายสนับสนุน

(\*อาจารย์ รวมถึง อาจารย์ อาจารย์พิเศษที่มีหน้าที่สอนในหลักสูตรเป็นประจำ อาจได้รับการแต่งตั้งหรือไม่ได้รับการแต่งตั้งก็ได้)

ม 5.1.2 คำนึงถึงเกณฑ์คุณสมบัติ\*ด้านวิทยาศาสตร์ ด้านการสอน และด้านคลินิก รวมทั้งให้มีความสมดุลระหว่างการสอน การวิจัย และการบริการ

ม 5.1.3 กำหนดและกำกับความรับผิดชอบในหน้าที่ของอาจารย์ด้านวิทยาศาสตร์การแพทย์พื้นฐาน ด้านพฤติกรรมศาสตร์ สังคมศาสตร์และวิทยาศาสตร์การแพทย์คลินิก

**องค์ประกอบย่อยที่ 5.2 ภารกิจและการพัฒนาบุคลากร**

***ข้อมาตรฐานพื้นฐาน***

สถาบันต้องกำหนดนโยบายและดำเนินการเกี่ยวกับภารกิจและการพัฒนาบุคลากรโดยมีแนวทางดังนี้

ม 5.2.1 มีความสมดุลของสมรรถภาพในด้านการสอน การวิจัย และการบริการ

ม 5.2.2 มีการนำการบริการทางคลินิกและการวิจัยมาใช้ในการเรียนการสอน

ม 5.2.3 ให้อาจารย์มีความรู้ความเข้าใจในหลักสูตรทั้งหมดอย่างเพียงพอ

ม 5.2.4 มีการอบรม พัฒนา สนับสนุน และประเมินค่าคณาจารย์ ในกรณีหลักสูตรเปิดใหม่จำเป็นต้องดำเนินการอบรมและพัฒนาคณาจารย์และสายสนับสนุน ก่อนเปิดสอนตามหลักสูตรประมาณ 1-2 ปี

***ข้อมาตรฐานเพื่อการพัฒนาคุณภาพ***

สถาบันควร

พ 5.2.1 คำนึงถึงสัดส่วนของอาจารย์ต่อนิสิตนักศึกษา ให้สอดคล้องกับองค์ประกอบของหลักสูตร

พ 5.2.2 กำหนดนโยบายการให้ความดีความชอบแก่บุคลากรและนำไปปฏิบัติ

**องค์ประกอบที่ 6: ทรัพยากรทางการศึกษา**

**องค์ประกอบย่อยที่ 6.1 สิ่งอำนวยความสะดวกด้านกายภาพ**

***ข้อมาตรฐานพื้นฐาน***

สถาบันต้อง

ม 6.1.1 มีสิ่งอำนวยความสะดวกด้านกายภาพอย่างเพียงพอสำหรับบุคลากรและนิสิตนักศึกษาเพื่อทำให้เชื่อมั่นได้ว่าสามารถดำเนินการได้ตามหลักสูตร

ม 6.1.2 มีการจัดการสภาพแวดล้อมเพื่อการเรียนรู้ให้มีความปลอดภัยสำหรับบุคลากร นิสิตนักศึกษา ผู้ป่วยและญาติ

**องค์ประกอบย่อยที่ 6.2 ทรัพยากรเพื่อการฝึกอบรมทางคลินิก**

***ข้อมาตรฐานพื้นฐาน***

สถาบันต้องทำให้เชื่อมั่นได้ว่า มีการจัดทรัพยากรเพื่อให้นิสิตนักศึกษามีประสบการณ์ทางคลินิกอย่างเพียงพอ ซึ่งรวมถึง

ม 6.2.1 จำนวนและประเภทของผู้ป่วย

ม 6.2.2 สิ่งอำนวยความสะดวกเพื่อการฝึกอบรมทางคลินิก

ม 6.2.3 การควบคุมดูแลการปฏิบัติงานทางคลินิก

(\*สถานฝึกปฏิบัติทางคลินิกของสถาบันผลิตแพทย์ พึงรับผิดชอบจัดการเรียนการสอนนิสิตนักศึกษาตามหลักสูตรได้เฉพาะหลักสูตรของสถาบันผลิตแพทย์นั้น)

ม 6.2.4 ในกรณีที่สถาบันผลิตแพทย์ต้องจัดการเรียนการสอนทางคลินิก ทั้งหมดหรือบางส่วนในสถาบันร่วมผลิต (ตามภาคผนวก ข) สถาบันผลิตแพทย์ต้องทำข้อตกลงที่ชัดเจน และลงนามโดยผู้มีอำนาจตามกฎหมาย ในข้อตกลงดังกล่าวสถาบันผลิตแพทย์ต้องสามารถเข้าไปร่วมดูแลการจัดการศึกษาในสถาบันร่วมผลิต อย่างสะดวกและมีประสิทธิภาพ

(\*สถานฝึกปฏิบัติทางคลินิกหลักของสถาบันร่วมผลิตตามข้อตกลงกับสถาบันผลิตแพทย์ สามารถทำข้อตกลงร่วมกับสถาบันผลิตแพทย์ได้เพียงสถาบันเดียวและรับผิดชอบจัดการเรียนการสอนนิสิตนักศึกษาได้เฉพาะหลักสูตรของสถาบันผลิตแพทย์นั้น)

**องค์ประกอบย่อยที่ 6.3 เทคโนโลยีสารสนเทศ**

***ข้อมาตรฐานพื้นฐาน***

สถาบันต้อง

ม 6.3.1 กำหนดนโยบายที่คำนึงถึงการใช้เทคโนโลยีสารสนเทศและการสื่อสารอย่างมีประสิทธิภาพเพื่อให้นักศึกษาสามารถเรียนรู้ด้วยตนเองจากฐานข้อมูลต่างๆ ทั้งนี้ให้อยู่ในกรอบกฎหมายทีเกี่ยวข้อง คุณธรรม จริยธรรม รวมทั้งประเมินผลการใช้เทคโนโลยีสารสนเทศและการสื่อสารอย่างเหมาะสม

ม 6.3.2 มีแผนการดำเนินการที่ให้นิสิตนักศึกษาสามารถเข้าถึงข้อมูลสารสนเทศผ่านทางเครือข่ายอินเตอร์เน็ต หรือสื่ออิเล็กทรอนิกส์อื่นๆ

***ข้อมาตรฐานเพื่อการพัฒนาคุณภาพ***

สถาบันควรทำให้อาจารย์และนิสิตนักศึกษา สามารถใช้เทคโนโลยีสารสนเทศและการสื่อสารที่เหมาะสมเพื่อ

พ 6.3.1 การเรียนรู้อย่างอิสระ (ด้วยตนเอง)

พ 6.3.2 การเข้าถึงข้อมูล

พ 6.3.3 การดูแลผู้ป่วย

พ 6.3.4 การทำงานในระบบบริการสุขภาพ

**องค์ประกอบย่อยที่ 6.4 การวิจัยและความเชี่ยวชาญทางการแพทย์**

***ข้อมาตรฐานพื้นฐาน***

สถาบันต้อง

ม 6.4.1 ใช้การวิจัยและความเชี่ยวชาญทางการแพทย์เป็นพื้นฐานในการจัดการเรียนการสอน

ม 6.4.2 กำหนดนโยบายเพื่อส่งเสริมความเชื่อมโยงระหว่างการวิจัยทางการแพทย์และการศึกษา และนำไปปฏิบัติ

ม 6.4.3 ระบุทรัพยากรและสิ่งอำนวยความสะดวกทางการวิจัยและทิศทางการวิจัยที่สถาบันให้ความสำคัญ

**องค์ประกอบย่อยที่ 6.5 ผู้เชี่ยวชาญทางการศึกษา**

***ข้อมาตรฐานพื้นฐาน***

สถาบันต้อง

ม 6.5.1 มีช่องทางเข้าถึงผู้เชี่ยวชาญด้านการศึกษาได้เมื่อจำเป็น

สถาบันต้องกำหนดนโยบายในการใช้ประโยชน์จากผู้เชี่ยวชาญด้านการศึกษาและนำไปปฏิบัติ

ม 6.5.2 ในการพัฒนาหลักสูตร

ม 6.5.3 ในการพัฒนาวิธีการสอนและวิธีการประเมินผล

***ข้อมาตรฐานเพื่อการพัฒนาคุณภาพ***

สถาบันควร

พ 6.5.1 แสดงหลักฐานว่ามีการใช้ผู้เชี่ยวชาญด้านการศึกษาภายในหรือภายนอกสถาบัน ในการพัฒนาอาจารย์และบุคลากรสายสนับสนุน

พ 6.5.2 ให้ความสำคัญในการพัฒนาผู้เชี่ยวชาญการประเมินด้านการศึกษาและการวิจัยด้านแพทยศาสตรศึกษา โดยอาจจัดให้มีหน่วยงานที่รับผิดชอบด้านแพทยศาสตรศึกษา

**องค์ประกอบย่อยที่ 6.6 การแลกเปลี่ยนทางการศึกษา**

***ข้อมาตรฐานพื้นฐาน***

สถาบันต้องกำหนดนโยบายและนำไปปฏิบัติ ในด้าน

ม 6.6.1 ความร่วมมือกับสถาบันการศึกษาอื่นทั้งในระดับชาติและนานาชาติ รวมถึงการแลกเปลี่ยนอาจารย์และนิสิตนักศึกษา

ม 6.6.2 การถ่ายโอนหน่วยกิตการศึกษา

**องค์ประกอบที่ 7: การประเมินหลักสูตร**

**องค์ประกอบย่อยที่ 7.1 กลไกในการติดตามและประเมินหลักสูตร**

***ข้อมาตรฐานพื้นฐาน***

สถาบันต้อง

ม 7.1.1 มีระบบและกลไกการกำกับดูแลกระบวนการและผลสัมฤทธิ์ของหลักสูตรอยู่เป็นประจำ

สถาบันต้องสร้างและใช้กลไกในการประเมินที่

ม 7.1.2 คำนึงถึงหลักสูตรและองค์ประกอบหลัก\*

(\*องค์ประกอบหลักได้แก่ เรื่อง โครงสร้าง เนื้อหาวิชา ระยะเวลาศึกษา ของรายวิชาครอบคลุมถึงรายวิชาบังคับและรายวิชาเลือก)

ม 7.1.3 คำนึงถึงความก้าวหน้าของนิสิตนักศึกษา

ม 7.1.4 ระบุและคำนึงถึงปัญหาอุปสรรคซึ่งนำไปสู่การวางแผนแก้ไขและพัฒนา

**องค์ประกอบที่ 8: การบังคับบัญชาและบริหารจัดการ**

**องค์ประกอบย่อยที่ 8.1 การบังคับบัญชา**

***ข้อมาตรฐานพื้นฐาน***

สถาบันต้อง

ม 8.1.1 กำหนดโครงสร้างและหน้าที่ของการบังคับบัญชารวมทั้งแสดงความสัมพันธ์เชื่อมโยงที่มีภายในมหาวิทยาลัย

***ข้อมาตรฐานเพื่อการพัฒนาคุณภาพ***

ในโครงสร้างของการบังคับบัญชา สถาบันควรกำหนดโครงสร้างของคณะกรรมการที่ประกอบด้วยผู้แทนจาก

พ 8.1.1 ผู้มีส่วนได้ส่วนเสียหลัก

พ 8.1.2 ผู้มีส่วนได้ส่วนเสียอื่นๆ

**องค์ประกอบย่อยที่ 8.2 ผู้บริหารด้านการศึกษา**

***ข้อมาตรฐานพื้นฐาน***

ม 8.2.1 สถาบันต้องอธิบายบทบาท หน้าที่และความรับผิดชอบของผู้บริหารการศึกษา แต่ละระดับ ในการบริหารหลักสูตรไว้อย่างชัดเจน

**องค์ประกอบย่อยที่ 8.3 งบประมาณทางการศึกษาและการจัดสรรทรัพยากร**

***ข้อมาตรฐานพื้นฐาน***

สถาบันต้อง

ม 8.3.1 ระบุสายงานของความรับผิดชอบและอำนาจหน้าที่อย่างชัดเจนในการจัดสรรทรัพยากร รวมทั้งงบประมาณ

ม 8.3.2 แสดงให้เห็นว่ามีแหล่งงบประมาณชัดเจนและเพียงพอสำหรับการดำเนินการเรียนการสอนตามหลักสูตร และการพัฒนาอาจารย์ทางการศึกษา และได้รับการสนับสนุนจากมหาวิทยาลัย/สถาบันอุดมศึกษาต้นสังกัด

ม 8.3.3 แสดงแผนการจัดสรรงบประมาณที่ชัดเจนและเป็นไปได้

***ข้อมาตรฐานเพื่อการพัฒนาคุณภาพ***

สถาบันควร

พ 8.3.1 มีอิสระในการจัดการทรัพยากร รวมทั้งการให้ค่าตอบแทนผู้สอนด้วยวิธีการที่เหมาะสม เพื่อที่จะให้บรรลุผลสัมฤทธิ์ทางการศึกษาที่พึงประสงค์ของสถาบัน

พ 8.3.2 พิจารณากระจายทรัพยากรเพื่อการพัฒนาด้านวิทยาศาสตร์การแพทย์และความต้องการที่จำเป็นด้านสุขภาพของสังคมด้วย

**องค์ประกอบย่อยที่ 8.4 บุคลากรด้านการบริหารงานและการบริหารจัดการ**

***ข้อมาตรฐานพื้นฐาน***

สถาบันต้องมีบุคลากรด้านการบริหารงานและด้านวิชาชีพ ที่เหมาะสมสำหรับ

ม 8.4.1 สนับสนุนการดำเนินการจัดการศึกษาตามหลักสูตรและกิจกรรมที่เกี่ยวข้อง

ม 8.4.2 การบริหารจัดการและการใช้ทรัพยากร

***ข้อมาตรฐานเพื่อการพัฒนาคุณภาพ***

พ 8.4.1 สถาบันควรกำหนดการประกันคุณภาพภายในของการบริหารจัดการ

**องค์ประกอบย่อยที่ 8.5 ปฏิสัมพันธ์กับภาคสุขภาพ**

***ข้อมาตรฐานพื้นฐาน***

ม 8.5.1 สถาบันต้องมีปฏิสัมพันธ์เชิงสร้างสรรค์ร่วมกับภาคสุขภาพ และภาคอื่นที่เกี่ยวข้องกับสุขภาพ

***ข้อมาตรฐานเพื่อการพัฒนาคุณภาพ***

พ 8.5.1 สถาบันควรสร้างความร่วมมืออย่างเป็นทางการกับองค์การ/หน่วยงานในภาคสุขภาพ (เช่น สวรส. สสส. วช.)

**องค์ประกอบที่ 9 : การทบทวนและพัฒนาอย่างต่อเนื่อง**

***ข้อมาตรฐานพื้นฐาน***

ในฐานะที่สถาบันมีความเป็นพลวัตและมีความรับผิดชอบต่อสังคม สถาบันต้อง

ม 9.0.1 จัดสรรทรัพยากรให้เพียงพอ เพื่อการทบทวนและพัฒนาอย่างต่อเนื่อง

(ควรแสดงไว้ในแผนการดำเนินงานส่วน OP)

ม 9.0.2 กำหนดระบบและกลไกในการประกันและพัฒนาคุณภาพการศึกษาระดับสถาบัน โดยใช้เกณฑ์คุณภาพการศึกษาเพื่อการดำเนินการที่เป็นเลิศ (Education Criteria for Performance Excellence)